[{"text_idx": "#000001", "text": "Mae\u2019r Hwb Lles yn darparu gweithgareddau a gwasanaethau cymunedol, iechyd, gofal cymdeithasol a thrydydd sector mewn amgylchedd diogel er mwyn:"}, {"text_idx": "#000004", "text": "Mae ein hardal gymunedol yn cynnwys gofod desg, podiau a gofod hyfforddi agored. Gellir darparu rhaglen o sesiynau galw heibio a gweithgareddau gan wasanaethau lleol sy\u2019n cynnig cefnogaeth, cyngor a chyfleoedd yma."}, {"text_idx": "#000005", "text": "Mae\u2019r gofod hyfforddi yn cynnwys sgrin gludadwy 33\u201d gyda phyrth USB a HDMI yn addas ar gyfer rhannu sgrin a chyflwyniadau."}, {"text_idx": "#000006", "text": "Ni chodir ta\u0302l ar sefydliadau sy\u2019n dymuno defnyddio ein hardal gymunedol ar gyfer sesiynau galw heibio ac ymgysylltu ar gyfer y cyhoedd, ond fe fydd angen i chi archebu lle ymlaen llaw."}, {"text_idx": "#000008", "text": "Mae gennym ni ddwy ystafell gyfarfod gyda lle i tua 6 o bobl ym mhob un."}, {"text_idx": "#000009", "text": "Fe ellir archebu\u2019r rhain ar gyfer gweithgareddau i grwpiau llai, cwnsela personol neu ar gyfer cyfarfodydd bach (maent yn ddelfrydol ar gyfer grwpiau cymunedol, sefydliadau trydydd sector a gwasanaethau iechyd fel lle i siarad gyda chleientiaid er enghraifft)."}, {"text_idx": "#000010", "text": "1 soffa, 1 bwrdd a thair cadair."}, {"text_idx": "#000011", "text": "3 bwrdd, 6 chadair, gyda dolen sain wedi ei gosod."}, {"text_idx": "#000012", "text": "Mae ein hystafelloedd cymunedol yn fannau y gellir eu harchebu ar gyfer ymgysylltu a\u0302\u2019r cyhoedd a gweithgareddau. Fe ddaw pob ystafell gydag ystod o gyfleusterau."}, {"text_idx": "#000013", "text": "Mae lle yma i tua 15 o bobl. Fe ddaw\u2019r ystafell hon gyda mynediad i gyfleusterau cegin gyda chyfarpar llawn a sinc y gellir addasu ei huchder a hob."}, {"text_idx": "#000014", "text": "Mae lle yma i tua 24 o bobl. Fe ddaw\u2019r ystafell hon gyda mynediad i gyfleusterau cegin gyda chyfarpar llawn a sinc y gellir addasu ei huchder a hob, ac ardal chwarae awyr agored."}, {"text_idx": "#000015", "text": "Mae lle yma i tua 24 o bobl. Fe ddaw\u2019r ystafell hon gyda mynediad preifat i le newid hygyrch a sgrin ryngweithiol sefydlog. Mae\u2019r sgrin 75\u201d yn sgrin arddangos ryngweithiol 4K ac mae ganddi hefyd y nodweddion canlynol:"}, {"text_idx": "#000016", "text": "Camera Stiwdio PolyCom sy\u2019n cyd-fynd a\u0302 Teams, Zoom a Skype\n3 phorth HDMI, porth arddangos a phorth VGA ar gyfer cysylltu gliniadur\nAp Newline Cast sy\u2019n eich galluogi chi i gysylltu eich dyfais eich hun a dangos yr hyn sydd ar eich sgrin fach (mae\u2019n cyd-fynd a\u0302 Windows/iOS/Android)\nBwrdd gwyn digidol gwib ac arf anodi ar y sgrin"}, {"text_idx": "#000017", "text": "Mae yna rannwr ystafell rhwng Ystafelloedd Cymunedol 2 a 3. Gellir agor hwn i greu gofod mwy gyda lle i uchafswm o 48 o bobl."}, {"text_idx": "#000018", "text": "Ystafell fach yw hon sy\u2019n addas ar gyfer ymgynghoriadau un i un. Mae\u2019n cynnwys desg, cadair gyfrifiadur, dwy gadair fariatrig i ymwelwyr a basn golchi dwylo."}, {"text_idx": "#000020", "text": "Mae\u2019r ystafell hon yn cynnwys gweithgareddau synhwyraidd amrywiol gan gynnwys:\ngoleuadau nenfwd/wal all gael eu teilwra\ny gallu i chwarae eich cerddoriaeth eich hun"}, {"text_idx": "#000021", "text": "Mae\u2019r sesiynau ystafell synhwyraidd tua 30 munud o hyd, ond fe allwch archebu sawl sesiwn ar unwaith os hoffech fwy o amser. Mae teganau synhwyraidd ychwanegol ar gael ar gais."}, {"text_idx": "#000022", "text": "Mae offer codi ar drac nenfwd wedi\u2019i osod yn yr ystafell synhwyraidd."}, {"text_idx": "#000023", "text": "Gellir defnyddio\u2019r ystafell hon drwy alw i mewn os yw ar gael, ond mae\u2019n well archebu ymlaen llaw."}, {"text_idx": "#000024", "text": "Nodwch nad oes staff yn goruchwylio\u2019r defnydd o\u2019r ystafell a\u2019r offer."}, {"text_idx": "#000025", "text": "Am ffi ychwanegol fe allwn ddarparu siartiau troi, sgrin y gellir ei symud gyda galluoedd hybrid a lluniaeth o de/coffi."}, {"text_idx": "#000026", "text": "Lleoedd newid / ystafelloedd ymolchi hygyrch"}, {"text_idx": "#000027", "text": "Mae gennym ni ddau le newid/ystafelloedd ymolchi hygyrch mewn mannau cyhoeddus. Mae pob un yn cynnwys bwrdd newid babi, offer codi ar drac nenfwd, cawod gyda gwely cawod y gellir addasu ei uchder, sinciau a thoiledau."}, {"text_idx": "#000028", "text": "Mae trydydd lle newid wedi ei gysylltu ag ystafell gymunedol 3 sydd hefyd a\u0302 thoiled ychwanegol sy\u2019n addas i blant bach."}, {"text_idx": "#000031", "text": "Mae\u2019r prisiau fesul sesiwn sydd hyd at 3 awr, ac eithrio ar gyfer yr ystafell synhwyraidd sy\u2019n 30 munud."}]